Дэйв Льюіс

**Дэ́йвід Ро́дні Льюіс** (; нарадзіўся 3 ліпеня 1953 году, Кіндэрсьлі, Саскачэван) — канадзкі хакейны абаронца і трэнэр. Былы галоўны трэнэр беларускай зборнай, быў звольнены з гэтай пачады падчас чэмпіянату сьвету па хакеі 2018 году. Найлепшы трэнэр Беларусі 2015 году.

## Жыцьцяпіс
Бабуля і дзядуля Дэйвіда Льюіса па кудзелі былі ўкраінцамі. Дзядуля ў 1905 року пераехаў у Канаду, у пачатку Першай сусьветнай туды пераехала і бабуля. Па мячы дзяды Льюіса паходзяць з Шатляндыі.

Льюіс нарадзіўся ў рабочым пасёлку Кіндэрсьлі.

## Кар’ера

### Гульнявая
Хакейную кар’еру Льюіс пачаў абаронцам у «Саскатун Блэйдс» Заходняй канадзкай хакейнай лігі. Па выніках драфту 1973 року быў абраны «Нью-Ёрк Айлэндэрз» у трэцім коле пад 33 агульным нумарам. За 16 сэзонаў выступаў за «Нью-Ёрк Айлэндэрз», «Лос-Анджэлес Кінгс», «Нью-Джэрзі Дэвілз» і «Дэтройт Рэд Ўінгс», закінуў 36 галоў і зарабіў 224 пункты ў 1008 гульнях.

### Трэнэрская
Скончыўшы гульнявую кар’еру ў 1987 року, Дэйвід Льюіс застаўся ў «Чырвоных крылах» памочнікам трэнэра. За час ягонага знаходжаньня на пасадзе «Дэтройт» тройчы выйграваў Кубак Стэнлі (1997, 1998 і 2002). У 2002 заступіў на пасаду галоўнага трэнэра пасьля сыходу Скоці Боўмэна. За два сэзоны Льюіс прыводзіў «Чырвоныя крылы» да 48 перамогаў, у тым ліку выйграваў Прэзыдэнцкі трафэй. Аднак у плэй-оф вынік клюбу быў 6-10. Па сканчэньні лякаўту ягоны кантракт быў працягнуты да 30 чэрвеня 2005, а пасьля гэтага тэрміну Льюіс застаўся ў клюбе скаўтам.

29 чэрвеня 2006 Льюіс быў пакліканы на пасаду галоўнага трэнэра «Бостан Бруінз». Ягоны адзіны сэзон зь «Мішкамі» быў непасьпяховым: клюб ня трапіўу плэй-оф, заняўшы апошняе месца ў Паўночна-ўсходнім дывізіёне. У чэрвені 2007 Льюіс быў звольнены.

У сэзоне 2007—2008 рокаў Дэйв Льюіс быў памочнікам трэнэра «Лос-Анджэлес Кінгс».

З восені 2008 року працаваў памочнікам галоўнага трэнэра зборнай Беларусі Глена Гэнлана. Супрацоўнічаў зь ім на Чэмпіянаце сьвету-2009 і з Захаравым на Алімпіядзе-2010, а таксама працаваў памочнікам Гэнлана ў менскім «Дынама» (2008—2009).

5 лістапада 2010 Льюіс, дзядуля і бабуля якога па кудзелі паходзілі з Украіны, падпісаў кантракт са зборнай Украіны, аднак гэтае супрацоўніцтва было непрацяглым.

7 чэрвеня 2011 Льюіс быў наняты памочнікам трэнэра «Караліны Гарыкейнз». 5 траўня 2014 ён быў звольнены разам з галоўным трэнэрам Кіркам Мюлерам і яшчэ адным памочнікам Джонам Маклінам.

12 сьнежня 2014 ён стаў галоўным трэнэрам нацыянальнай зборнай Беларусі. Кантракт заключаны на адзін год з магчымым працягам да Алімпіяды-2018. Па выніках сэзону 2014—2015 гадоў быў названы найлепшым трэнэрам Беларусі.

## Статыстыка

### Гульнявая

### Трэнэрская

## Крыніцы

## Вонкавыя спасылкі
* Профіль  у HockeyDB
* Профіль  у NHL

Катэгорыя:Нарадзіліся ў Кіндэрсьлі
Катэгорыя:Канадзкія хакеісты
Катэгорыя:Хакеісты клюбу «Дэтройт Рэд Ўінгс»
Катэгорыя:Хакеісты клюбу «Нью-Джэрзі Дэвілз»
Катэгорыя:Хакеісты клюбу «Лос-Анджэлес Кінгс»
Катэгорыя:Хакеісты клюбу «Саскатун Блэйдс»
Катэгорыя:Хакеісты клюбу «Нью-Ёрк Айлэндэрз»
Катэгорыя:Уладальнікі Кубка Стэнлі
Катэгорыя:Канадзкія хакейныя трэнэры
Катэгорыя:Трэнэры хакейнага клюбу «Бостан Бруінз»
Катэгорыя:Трэнэры хакейнага клюбу «Дэтройт Рэд Ўінгс»
Катэгорыя:Трэнэры хакейнага клюбу «Лос-Анджэлес Кінгс»
Катэгорыя:Трэнэры хакейнага клюбу «Караліна Гарыкейнз»
Катэгорыя:Галоўныя трэнэры мужчынскай зборнай Беларусі па хакеі